Det skriver nordjyske.dk. Det var 20. januar 2010, at politiet slog til mod doping-laboratoriet på Kingosvej. Der blev blandt andet fundet kolber, vægte, rysteapparater og 15.000 tomme glasampuller, der var klar til at blive fyldt med ulovlige stoffer. To Hjørring-brødre har nu i mere end to år været sigtet for omfattende fremstilling af ulovlige dopingmidler. Foreløbig er der ikke noget anklageskrift klar. Sagen har været bevidst nedprioriteret hos politiet, mener de to sigtedes advokat, Michael Juul Eriksen. Det er en hård belastning at vente så lang tid på en afgørelse, mener forsvarsadvokaten og går derfor efter en frifindelse.

Referat:
Den kendte forsvarsadvokat Michael Juul Eriksen mener, at en omfattende dopingsag mod to Hjørring-brødre har været syltet af politiet. Han går nu efter at få brødrene frikendt.